Národné centrum zdravotníckych informácií

Záverečná správa o plnení kontraktu za rok 2009

V Bratislave, NCZI február 2010

Vyhodnotenie riešenia úloh NCZI k 31.12.2009 

IDENTIFIKÁCIA ORGANIZÁCIE
Názov organizácie:			Národne centrum zdravotníckych informácií
Sídlo organizácie:			Lazaretská 26 , 811 09 Bratislava
Adresa organizácie:			Lazaretská 26, 811 09 Bratislava
IČO:					00165387                                                                                                                                                         Tel. číslo / Fax:			+421/2/57269111, fax: +421/2/52635490
E-mailová adresa:			nczisk@nczisk.sk
Internetová stránka:			www.nczisk.sk
Rezort organizácie:			Ministerstvo zdravotníctva Slovenskej republiky
Riaditeľ organizácie:			Ing. Vladimír Hučko
Forma hospodárenia:			štátna príspevková organizácia s právnou subjektivitou

Národné centrum zdravotníckych informácii (ďalej len NCZI) bolo zriadené a metodicky usmerňované Ministerstvom zdravotníctva Slovenskej republiky (ďalej len MZ SR). Hospodárenie NCZI bolo napojené na štátny rozpočet príspevkom prostredníctvom Kontraktu na rok 2009 uzavretého s MZSR v Bratislave dňa 29.1.2009, ktorý bol vypracovaný v súlade s Uznesením  vlády Slovenskej republiky č. 1370 z 18. decembra 2002.
NCZI hospodárilo v súlade so zákonom 523/2004 Z.z. v znení neskorších predpisov, správu majetku vykonávalo v súlade so zákonom č. 278/93 Z.z. v znení neskorších predpisov.

Riešenie úloh k 31.12.2009
                                                                                          
     NCZI na základe zriaďovacej listiny číslo 13880-5/2004-OPP a rozhodnutia o zmene zriaďovacej listiny číslo 05142-7/2006-SP a v zmysle zákona 576/2004 Z.z.  v znení neskorších predpisov zabezpečovalo nasledovné činnosti súvisiace so základným účelom zriadenia organizácie a vymedzené v kontrakte, a to:

1.	Činnosť NCZI v oblasti informatizácie zdravotníctva.
2.	Činnosť NCZI v oblasti štandardov a noriem informačnej sústavy zdravotníctva.
3.	Činnosť NCZI v oblasti zdravotníckej štatistiky.
4.	Činnosť NCZI v oblasti verejných vzťahov.
5.	Činnosť Slovenskej lekárskej knižnice.
6.	Činnosť ekonomiky a prevádzky.

Platobné podmienky

      Objem finančných prostriedkov na rok 2009 v oblasti bežných výdavkov určených na úlohy a činnosti NCZI bol schválený Ministrom zdravotníctva Slovenskej republiky na rok 2009 v celkovej výške 2 589 000,- EUR, list MZSR zo dňa  6.2.2009 č.j.: 07530-6/2009-OVVHR. 
     Kalkulácia vychádza z nákladov NCZI, ktoré zahŕňajú mzdy, odvody, ostatné osobné vyrovnania pracovníkov a ostatné priame náklady a režijné náklady NCZI. 

Č. 	Činnosti	         Náklady /v Euro/
 	
1. 	Koordinácia zabezpečenia úloh e-Health Získavanie a administratívne vedenie kontraktov Informatika NCZI 	
194 695 
	
2. 	Zdravotnícke štandardy a normy Administratívne registre Legislatíva 	
128 232 	
3. 	Zdravotnícka štatistika a zdravotné registre Zber a predspracovanie dát                                    Spracovanie zdravotníckeho výkazníctva Spracovanie hláseniek zdravotného stavu Zdravotné registre 	
919 948 	
4. 	Verejné vzťahy                                                  Analytické výstupy                                    Publikovanie informácií                                      Marketing a komunikácia 	
262 511 	
5. 	Slovenská lekárska knižnica                        Akvizícia, klasifikácia a ochrana fondu Kategorizácia autorít a správa knižnično-inf. systému                                                       Knižnično-informačné služby                                   Podpora vzdelávania 	
595 314 	
6. 	Ekonomika a prevádzka NCZI                        Učtáreň, majetok a verejné obstarávanie Prevádzka Správa budov                                Prevádzka výpočtovej techniky 	488 300 	
    Spolu 	2 589 000

 1. Informatizácia zdravotníctva                               Náklady:194 695 EUR 
    Rok 2009 bol rokom prípravy administratívnych štruktúr NCZI na riadenie a realizáciu Programu implementácie eHealth  na Slovensku, zmena NCZI na projektovo riadenú organizáciu.
     Vytvárali sa organizačné a procesné predpoklady pre realizáciu programu eHealth. 
     Východiskovými materiálmi boli:
Programové vyhlásenie vlády SR v oblasti informatizácie spoločnosti.
Strategické ciele Vlády SR prijaté vládou 16.7.2008.
Charta a memorandum programu implementácie eHealth na Slovensku.
           Tieto ciele sa odrazili aj vo vzniku a ponímaní novej líniovej organizačnej štruktúry NCZI. Nová organizačná štruktúra NCZI nadobudla účinnosť od 15.12.2009. Hlavným cieľom novej líniovej organizačnej štruktúry NCZI bolo vytvoriť predpoklady na zabezpečovanie úloh bežných agiend, ako aj zabezpečenie úloh NCZI ako Národného operátora eHealth. Okrem líniovej organizačnej štruktúry bola zadefinovaná a vytvorená aj prechodná organizačná štruktúra Programu, ktorá slúži na riadenie Programu implementácie eHealth. Týmto sa vytvorili podmienky pre zabezpečenie činnosti programovej kancelárie a jej postupné personálne obsadenie. Po detailnej analýze a popise nových činností  v NCZI, ako Národného operátora programu eHealth sa ukázala potreba vzniku  68 pozícií IT odborníkov rôznych špecializácií, ktorí budú zabezpečovať prevádzku eHealth.  
     Obe organizačné štruktúry tvoria maticu, ktorá sa stala základom projektového riadenia organizácie.                                                                                                                                             Vývoj a prevádzku implementovaných „produktov“ eHealth zabezpečuje Úsek projektového riadenia eHealth  a Úsek prevádzky eHealth. 
1.  Spracovanie  feasibility study/štúdie uskutočniteľnosti   
     Na zabezpečenie implementácie programu eHealth na Slovensku bola vypracovaná  Štúdia uskutočniteľnosti projektov eHealth – Míľnik 2., ktorá vznikla z dôvodu potreby definovania jednotného architektonického rámca a jednotných princípov programového riadenia pre  implementačné projekty a iniciatívy eHealth na Slovensku. Pre programový manažment bola spracovaná Technická štúdia uskutočniteľnosti – Architektonický rámec a programový manažment a pre eSO (eHealth služby občanom) bola spracovaná Štúdia uskutočniteľnosti   projektov prioritnej  osi č. 1.
2. Príprava Programovej kancelárie eHealth 
     V spolupráci s technickou asistenciou bola organizačne a metodicky vybudovaná Programová kancelária eHealth. Vytvorený Operačný manuál programovej implementácie eHealth je metodickou základňou pre činnosti programovej kancelárie. Boli vytvorené technické podmienky pre testovacie prostredie eHealth a konsolidáciu infraštruktúry intranetu MZ SR a NCZI.
NCZI ako realizátor programu implementácie eHealth popri svojej líniovej organizačnej štruktúre vybudoval programovú štruktúru vrátane rozhrania, aby bola zabezpečená jedna línia riadenia a výkonu programu v súlade so schváleným dokumentom Strategické ciele vlády SR. Premietnutím úloh do dokumentov má organizačná štruktúra programu jasne definované role s určenými úlohami, zodpovednosťou a jednoznačne definovanými vzťahmi medzi rolami. 
3. Spolupráca s MZ SR na Projekte legislatívnych zmien a vytvorenie legislatívneho rámca pre eHealth. 
     Výstupom prvej fázy podporného projektu „Príprava legislatívnych zmien pre implementáciu Programu eHealth“ je materiál „Analýza legislatívy a právnych predpisov s dopadom na rezort zdravotníctva a poskytovanie služieb v rezorte zdravotníctva“, ktorý bol predložený na pripomienkovanie členom komisie eHealth.
     Výstupom druhej fázy projektu sú materiály „Spracovanie expertného návrhu špecifikácie legislatívnych úprav za účelom dosiahnutia cieľov projektu eHealth, posúdenie ich dopadu na finančnú, ekonomickú, environmentálnu oblasť, dopad na zamestnanosť a podnikateľské prostredie“ a „Doložka finančných, ekonomických, environmentálnych vplyvov, vplyvov na zamestnanosť, podnikateľské prostredie a na informatizáciu spoločnosti“, ktoré boli predložené na pripomienkovanie a publikované na serveri NCZI.
    Výstupom je pracovný materiál „Legislatívny zámer legislatívnych úprav právnych predpisov s dopadom na rezort zdravotníctva a poskytovanie služieb v rezorte zdravotníctva týkajúcich sa informatizácie zdravotníctva (eHealth)“. 
4. Národný projekt a NFP / žiadosť o nenávratný finančný príspevok /
      Žiadosť o nenávratný finančný prostriedok na „Elektronické služby zdravotníctva“ v rámci operačného programu: 2110002 OP Informatizácia spoločnosti, v prioritnej osi 1-Elektronizácia VS a rozvoj elektronických služieb v rámci opatrenia 1.1 Elektronizácia verejnej správy a rozvoj elektronických služieb na centrálnej úrovni bola na základe výzvy OPIS-2009/1.1/08-NP predložená dňa 10.8.2009. Žiadosť bola ministrom zdravotníctva SR podpísaná 6.7.2009. 
5.  Spolupráca v oblasti  ochrany osobných údajov v rámci eHealth
     Personálne, technické a informačné zabezpečenie ochrany osobných údajov je najvyššou prioritou v rámci eHealth, preto na základe požiadaviek Zákona o ochrane osobných údajov bol spracovaný bezpečnostný zámer a bezpečnostný projekt a priebežne sa spracovávajú interné  bezpečnostné smernice. 
6. Konsolidácia údajovej základne NCZI
    Konsolidácia prebiehala  v oblasti:
-	administratívnych a zdravotných registrov do jednotnej údajovej základne rezortu MZ SR, 
-	budovania manažérskeho informačného systému zdravotných indikátorov na úseku ekonomiky nemocníc pre efektívnejší manažment finančných zdrojov,
-	realizácie prvej etapy budovania manažérskeho informačného systému MZ SR návrhom sady kľúčových výkonnostných indikátorov potrebných pre všetky oblasti činnosti  manažmentu rezortu,
-	doplnenia vybavenia produkčnej infraštruktúry pre NCZI a MZ SR. 
7. Celoštátna konferencia organizovaná NCZI pod záštitou MZ SR - „eHealth na štartovacej čiare“
Konferencia bola uskutočnená v Bratislave dňa 27.5.2009, v Kongresovom centre TECHNOPOL s cieľom:
-	informovať o stratégii  Programu implementácie eHealth v Slovenskej republike,
-	oboznámiť odbornú zdravotnícku verejnosť s najnovšími trendami v oblasti informatizácie zdravotníctva,
-	získať podporu odbornej zdravotníckej verejnosti  pre presadzovanie eHealth riešení,
-	prezentovať úspešné zahraničné eHealth riešenia.
8. Prvá vlna eHealth
a/ Vypracovanie „Štúdie uskutočniteľnosti Elektronické služby zdravotníctva – eHealth služby občanom (Prvá prioritná oblasť)“ v  rámci OPIS
Vypracovanie štúdie uskutočniteľnosti bolo prvým predpokladom pre plánované využitie zdrojov EÚ na eHealth - pridelenie NFP v rámci OPIS.  Štúdia bola vypracovaná v súlade s operačným manuálom pre OPIS a schválená v máji 2009 príslušnými orgánmi. Zamerala sa na štyri prioritné oblasti v rámci eHealth – Národný zdravotný portál, Elektronická zdravotná knižka občana, Elektronická medikácia a preskripcia, eAlokácia - elektronické objednávanie pacienta. 
b/ V rámci OPIS spolupráca pri vypracovaní žiadosti o pridelenie NFP v rámci OPIS a Národného  projektu pre hore uvedenú oblasť – projekt bol schválený
Žiadosť o nenávratný finančný prostriedok na „Elektronické služby zdravotníctva“ v rámci operačného programu: 2110002 OP Informatizácia spoločnosti, v prioritnej osi 1 - Elektronizácia VS a rozvoj elektronických služieb v rámci opatrenia 1.1 Elektronizácia verejnej správy a rozvoj elektronických služieb na centrálnej úrovni bola na základe výzvy OPIS-2009/1.1/08-NP predložená dňa 10.8.2009. Žiadosť bola ministrom zdravotníctva SR podpísaná 6.7.2009. 
Žiadosť o nenávratný finančný prostriedok na „Elektronické služby zdravotníctva“ bola Ministerstvom financií SR schválená a na základe podpísanej zmluvy o poskytnutí nenávratného finančného prostriedku budú ministerstvu zdravotníctva poskytnuté nenávratné finančné prostriedky, ktoré budú čerpané spôsobom refundácie. Zmluva o poskytnutí nenávratných finančných prostriedkov zatiaľ nie je podpísaná. 
  c/ Organizačné zabezpečenie a rozbeh priorít prvej vlny eHealth (NZP,   eMedikácia/ePreskripcia, eZKO, eAlokácia)  
NZP - vytvorené základné projektové materiály, kde boli definované kvalitatívne požiadavky, akceptačné kritériá, časové harmonogramy a predpokladané prínosy projektu.
eMedikácia/ePreskripcia - definovanie funkčných požiadaviek v rámci riešenia zámerov a cieľov: vytvorenie prostredia, nástrojov a produktov (služieb), ktoré umožnia elektronicky zdieľať údaje o liečení a liekoch a sprístupnenie zdravotnej dokumentácie za účelom zvýšenia kvality, bezpečnosti a hospodárnosti zdravotnej starostlivosti.
eZKO - Návrh štruktúry zdravotných záznamov občana bol prerokovaný na komisii eHealth a poslúži ako odborný podklad pre vybraných dodávateľov v rámci prvej a druhej vlny eHealth. Na NCZI bol vypracovaný aj vizuálny návrh jednotlivých stránok elektronickej zdravotnej knižky.
 eAlokácia - Príprava služby elektronického objednávania, vrátane prínosov, ktoré táto elektronická forma všetkým zúčastneným prinesie. 
d/Príprava štruktúry  Národného zdravotného portálu
Návrh obsahu bol prerokovaný v Komisii eHealth a poslúži ako odborný podklad pre vybraných dodávateľov v rámci prvej a druhej vlny eHealth. Portál bude určený pre občanov, zdravotníckych pracovníkov a zahraničných návštevníkov SR.
e/ Príprava interoperability plánovaného eHealth systému SR so systémami ďalších krajín EÚ v rámci projektu epSOS
Cieľom aktivity je koordinovať aktivity národného Programu implementácie eHealth s programami krajín EÚ a komisií EÚ DG SANCO a DG INFSO, v súlade s predstavami EU o budovaní celoeurópskeho priestoru pre poskytovanie zdravotnej starostlivosti.
9/ Druhá vlna eHealth
a/ Vypracovanie „Štúdie uskutočniteľnosti Elektronické služby zdravotníctva – eHealth    služby občanom (Druhá prioritná oblasť)“ v rámci OPIS
Vypracovanie štúdie uskutočniteľnosti je nutným predpokladom pre plánované využitie zdrojov EÚ aj na druhú vlnu eHealth - pridelenie NFP v rámci OPIS.  Štúdia bola vypracovaná v súlade s operačným manuálom pre OPIS a schválená  riadiacim výborom OPIS. Štúdia je zameraná na rozvoj prioritných oblastí prvej vlny, integráciu národného eHealth so systémami nemocníc, ambulancií a laboratórií. ŠU pridala aj ďalšie priority v oblasti telemedicíny, systému priestorových zdravotných informácií, elektronického vzdelávania a správy genetických informácií.

 2. Štandardy informačnej sústavy zdravotníctva
                                                                                                                          Náklady: 128 232 EUR
Pracovný záber Odboru zdravotníckych štandardov a noriem je rozdelený do nasledovných oddelení:
Oddelenie rozvoja noriem a štandardov informatizácie zdravotníctva
Oddelenie správy administratívnych registrov
Oddelenie legislatívy
     Realizovali sme podporu verzie 1.1 Katalógu štandardov, ktorý obsahuje všetky návrhy celoštátnych číselníkov zdravotníckej informatiky pripravované na status záväzné a ktorý poskytuje prehľad dôležitých medzinárodných noriem a štandardov zdravotníckej informatiky, publikovaných cez medzinárodne štandardizačné organizácie CEN, ISO a IHE. Katalóg štandardov bol doplnený nové katalógové listy – popisy štandardov.
     V spolupráci s MF SR bol zrealizovaný nový návrh číselníka agiend a úsekov za rezort zdravotníctva SR.
     Nadviazali sme spoluprácu  medzi NCZI a SÚTN, zmluvne potvrdený expert NCZI pre zdravotnícku informatiku  je súčasne expertom SÚTN pre CEN TC 251 a ISO TC 215.
     Priebežne sa spracovávajú závery EÚ Komisie M/403 pre potreby Slovenskej republiky, najmä cez závery riešenia projektu epSOS.
     V priebehu júna 2009 sme zaviedli do prevádzky APV – Register zdravotných výkonov. Od tohto termínu NCZI zabezpečuje prevádzku registra pre  Komisiu Katalógu výkonov MZ SR.
     V novembri 2009 sa NCZI stalo zástupcom SR v IHTSDO – medzinárodnej štandardizačnej organizácii, ktorá sa zaoberá rozvojom a prevádzkou štandardizačnej klinickej terminológie, čím sa ukončil polročný proces prípravy na toto členstvo.
     V súvislosti so získaním DB SNOMED – CT bol spustený proces využívania  tohto štandardu v SR.
NCZI prevádzkoval  Národné  administratívne  registre podľa par. 45 
odst. 2 zákona 576/2004 Z.z. v znení zákona 662/2007 Z.z..
-	Národný register poskytovateľov zdravotnej starostlivosti
-	Národný register zdravotníckych pracovníkov
-	a  pripravoval prevádzku Národného registra prijímateľov zdravotnej starostlivosti
     V  roku 2009 bola zahájená harmonizácia číselníkov  v spolupráci s UDZS . Závery tejto harmonizácie vyústili  do vypracovania nového dokumentu – Metodické usmernenie č/ 200x Kódy lekárov a poskytovateľov zdravotnej starostlivosti.
     Pre potreby spracovania projektu – Jednotná referenčná údajová základňa rezortu zdravotníctva bola vypracovaná analýza súčasného stavu Národného registra poskytovateľov zdravotnej starostlivosti, Národného registra zdravotníckych pracovníkov a analýza legislatívnych predpisov súvisiacich s Národným registrom poskytovateľov zdravotnej starostlivosti a Národným registrom zdravotníckych pracovníkov.
     V priebehu roka 2009 sme vykonali 119 periodických a neperiodických automatizovaných aktualizácií registra, pri ktorých zdrojovými súbormi bola databáza registra organizácií ŠÚ SR a databáza kódov poskytovateľov UDZS v registri PoZS.
     Aktualizovali sme Národný register ZP na základe prijatých hlásení od spravodajských jednotiek v nasledovnej forme:
-	komplexného hlásenia, registrovanie nového právneho vzťahu zdravotníckeho pracovníka
-	doplňujúceho hlásenia, aktualizácia už registrovaného právneho vzťahu zdravotníckeho pracovníka
     Koncom roka 2009 bol zrealizovaný inicializačný import registra zdravotníckych pracovníkov do ISZI, ktorému za účelom konsolidácie údajov v databáze RZP predchádzali hromadné kontroly a opravy dát oblasti :
-	pracovno - právnych vzťahov
-	vykonávaných činností zdravotníckych pracovníkov
-	vzdelania zdravotníckych pracovníkov
     Spracovali sme pripomienky k návrhu vyhlášky o štandardoch zdravotníckej štatistiky a návrh je pripravený na pripomienkovanie a následné schválenie legislatívnou komisiou pri Úrade vlády, pripomienky k návrhu vyhlášky o štandardoch zdravotníckej informatiky a návrh je pripravený na pripomienkovanie a následné schválenie legislatívnou komisiou pri Úrade vlády.
      Spracovali sme rámcovú analýzu platných predpisov Slovenskej republiky na úseku zdravotníctva z pohľadu informatizácie .
      Spolupracovali sme na realizácii projektu – Legislatívny rámec SR najmä z pohľadu rozvoja eHealth na Slovensku.
     Dopracovali sme rozšírený dokument – EU legislatíva z oblasti zdravotníctva a z pohľadu informatizácie, v ktorom sú aplikované závery z riešenia projektu epSOS.

3. Zdravotnícka štatistika                                                      Náklady: 919 948   EUR
        	Ročné štatistické výkazy za rok 2008 boli realizované v rámci Programu štátnych štatistických zisťovaní na roky 2006 až 2008, ktoré boli vyhlásené Vyhláškou ŠÚ SR č. 482/2005 Z. z.. Spracovanie jednotlivých výkazov, ktorých bolo spolu 41, prebehlo v stanovených termínoch.
       Spracovania 17 štvrťročných výkazov a hlásení zdravotného stavu obyvateľstva, u ktorých sa      spracovávali  výsledky za celý rok 2008 a tiež priebežne behom obdobia i za rok 2009, rovnako prebehlo bez problémov a v rámci zadaných harmonogramov. 
Zo strany vecne príslušných odborov ministerstva či hlavných odborníkov boli výsledky všetkých štatistických spracovaní prijaté v poriadku.  
   
Štatistické zisťovania  za rok 2008
Č.	Označenie formulára štatistického zisťovania	Názov zisťovania 	
1	A(MZ SR) 2-01	Ročný výkaz o činnosti diabetologických ambulancií	
2	A(MZ SR) 3-01	Ročný výkaz o činnosti ambulancií pneumológie a ftizeológie	
3	A(MZ SR) 4-01	Ročný výkaz o činnosti psychiatrických  ambulancií	
4	A(MZ SR) 5-01	Ročný výkaz o činnosti všeobecných ambulancií pre deti a dorast	
5	A(MZ SR) 6-01	Ročný výkaz o činnosti oddelenia lekárskej genetiky	
6	A(MZ SR) 7-01	Ročný výkaz o činnosti gynekologických ambulancií	
7	A(MZ SR) 8-01	Ročný výkaz o stomatologickej starostlivosti	
8	A(MZ SR) 9-01	Ročný výkaz o činnosti dermatovenerologických ambulancií	
9	A(MZ SR) 11-01	Ročný výkaz o činnosti oddelenia telovýchovného lekárstva	
10	A(MZ SR) 12-01	Ročný výkaz o činnosti chirurgických odborov (ambulantných a posteľových)	
11	A(MZ SR) 13-01	Ročný výkaz o nefrologickej starostlivosti a liečbe nahrádzajúcej funkciu obličiek 	
12	A(MZ SR) 15-01	Ročný výkaz o činnosti oftalmologických oddelení a ambulancií	
13	A(MZ SR) 16-01	Ročný výkaz o činnosti oddelení FN - infektológia a tropická medicína	
14	A(MZ SR) 17-01	Ročný výkaz o činnosti kardiologických ambulancií	
15	A(MZ SR) 18-01	Ročný výkaz o činnosti neurologických ambulancií	
16	A(MZ SR) 19-01	Ročný výkaz o činnosti záchrannej zdravotnej  služby (poskytovateľov ZZS)	
17	A(MZ SR) 20-01	Ročný výkaz o činnosti agentúry domácej ošetrovateľskej starostlivosti	
18	K(MZ SR) 1-01	Ročný výkaz o činnosti oddelení a ambulancií klinickej biochémie	
19	K(MZ SR) 2-01	Ročný výkaz o činnosti hematologických a transfuziologických oddelení (úsekov)	
20	K(MZ SR) 3-01	Ročný výkaz o činnosti oddelenia (pracoviska) nukleárnej medicíny	
21	K(MZ SR) 4-01	Ročný výkaz o činnosti rádiológie	
22	K(MZ SR) 5-01	Ročný výkaz o činnosti fyziatricko-rehabilitačného (rehabilitačného) oddelenia a ambulancie	
23	K(MZ SR) 6-01	Ročný výkaz o činnosti oddelenia (ambulancie) ortopedickej protetiky a výdajne ortopedicko-protetických pomôcok	
24	K(MZ SR) 7-01	Ročný výkaz o činnosti ambulancie a laboratória klinickej imunológie a alergológie	
25	K(MZ SR) 8-01	Ročný výkaz o činnosti oddelenia patologickej anatómie	
26	K(MZ SR) 9-01	Ročný výkaz o činnosti súdnolekárskeho oddelenia	
27	L(MZ SR) 1-01	Ročný výkaz o posteľovom fonde zdravotníckeho zariadenia	
28	L(MZ SR) 3-01	Ročný výkaz o gynekologicko-pôrodníckej starostlivosti	
29	L(MZ SR) 4-01	Ročný výkaz o činnosti anestéziológie a intenzívnej medicíny	
30	L(MZ SR) 5-01	Ročný výkaz o činnosti radiačnej onkológie	
31	L(MZ SR) 8-01	Ročný výkaz o činnosti detských sanatórií	
32	L(MZ SR) 10-01	Ročný výkaz o neodkladnej chirurgickej pomoci pri niektorých ochoreniach	
33	L(MZ SR) 11-01	Ročný výkaz o výkonoch kúpeľných organizácií	
34	L(MZ SR) 12-01	Ročný výkaz o činnosti neurochirurgického oddelenia	
35	L(MZ SR) 13-01	Ročný výkaz o činnosti oddelenia a ambulancie klinickej onkológie	
36	L(MZ SR) 14-01	Ročný výkaz o činnosti psychiatrického stacionára	
37	M(MZ SR) 1-01 	Ročný výkaz o počte a štruktúre zamestnancov v zdravotníctve	
38	ON(MZ SR) 2-01	Ročný výkaz o vybraných ekonomických ukazovateľoch  neštátnych poskytovateľov zdravotnej starostlivosti	
39	R(MZ SR) 3-01	    Hlásenie o zdravotníckej technike	
40	S(MZ SR) 1-01	Ročný výkaz o sieti poskytovateľov zdravotnej starostlivosti	
41	S(MZ SR) 6-01 	Ročný výkaz o sieti zariadení  kúpeľnej starostlivosti	

Štvrťročné výkazy a hlásenia zdravotného stavu za rok 2009
42	M(MZ SR) 2-04 	Štvrťročný výkaz o zamestnancoch a o zložení mzdových prostriedkov v zdravotníctve	
43	M(MZ SR) 3-04 	Štvrťročný výkaz o zložení mzdových prostriedkov a o zamestnancoch v štátnozamestnaneckom pomere v zdravotníctve	
44	M(MZ SR) 4-04 	Ročný výkaz o počte a štruktúre štátnych zamestnancov v zdravotníctve	
45	OL(MZ SR) 1-04 	Štvrťročný výkaz o spotrebe liekov, dietetických potravín a zdravotníckych pomôcok vydaných bez lekárskeho predpisu	
46	OL(MZ SR) 2-04 	Štvrťročný výkaz o spotrebe liekov, dietetických potravín a zdravotníckych pomôcok vydaných na lekársky predpis alebo lekársky poukaz	
47	ON(MZ SR) 1-04	Štvrťročný výkaz o vybraných ekonomických ukazovateľoch v príspevkových a neziskových organizáciách  a v štátnych akciových spoločnostiach	
48	Z(MZ SR) 1-12   	Hlásenie o prijatí do ústavnej starostlivosti	
49	Z(MZ SR) 4-12   	Správa o rodičke	
50	Z(MZ SR) 5-12   	Správa o novorodencovi	
51	Z(MZ SR) 6-12   	Hlásenie vrodenej chyby	
52	Z(MZ SR) 7-12   	Hlásenie o spontánnom potrate  a umelom prerušení tehotenstva	
53	Z(MZ SR) 8-12   	Hlásenie pohlavnej choroby	
54	Z(MZ SR) 12-12 	Hlásenie choroby z povolania alebo ohrozenia chorobou z povolania	
55	ZS(MZ SR) 1-12 	Hlásenie o pacientovi  v ústavnej psychiatrickej starostlivosti  	
56	ZS(MZ SR) 2-12   	Hlásenie príčin a okolností úmyselného sebapoškodenia	
57	ZS(MZ SR) 3-12 	Hlásenie o ukončenej kúpeľnej liečbe	
58	ZS(MZ SR) 4-12 	Hlásenie o užívateľovi drog liečenom zo závislosti	

     Národné zdravotné registre

Zabezpečili sme zber, kontrolu, dohľadávanie a uloženie údajov o vybraných chronických ochoreniach a chybách. Po spracovaní dát sme pripravovali štandardné aj neštandardné dátové, grafické a printové výstupy a epidemiologické analytické materiály pre WHO, MZ SR a  pre jednotlivé odborné spoločnosti, združené v SLS. 
      Národný register pacientov s onkologickým ochorením (NOR)
Publikácia onkologickej ročenky 2005 v novej štruktúre - Incidencia zhubných nádorov v Slovenskej republike bola distribuovaná v prvom kvartáli roku 2009. Bola pripravená a distribuovaná aj elektronická verzia. Jej súčasťou bol  analytický text najzávažnejších lokalizácií zhubných nádorov a ich vývoji (1978 – 2005).
Spracovávali sa údaje do onkologickej ročenky za rok 2006 (cca 26 000 prípadov + 10 % dohľadávaní z hlásení o úmrtí (chýbajúce identifikačné údaje exitovaných, ktoré sa dohľadávali z iných zdrojov, prácu výrazne sťažovali)). Predpokladaný termín ukončenia spracovania údajov i dokončenie publikácie je 2.štvrťrok 2010.
Spracované údaje do zahraničia: 
-	GBD projekt (Global Burden of Disease) WHO - terapia onkol. ochorení  (r.  2000 – 2005) 
-	Cancer Mortality Atlas of Europe 1998-2002, vrátane textovej časti
-	EUROCARE high resolution study (prežívanie-vybrané lokalizácie)
-	EZOCHIP-2 (údaje pre analýzu prežívania pre WHO-IARC).
Štandardné výstupy registra v kontexte s epidemiologickou situáciou vo vývoji onkologických chorôb v SR boli prezentované na viacerých odborných fórach doma i v zahraničí  a v odborných publikáciách.
Návrh na zmenu tokov dát pre NOR a príprava novej dátovej štruktúry – v rámci prípravy na preklopenie údajov NOR SR do ISZI.
Údaje z NOR do roku 2005 sú zverejnené na  webovej stránke NCZI.
Národný register pacientov s vrodenými chybami srdca (VCHS)
Realizovali sme zber a spracovanie údajov za rok 2009 a zapracované dohlásené prípady z predchádzajúceho obdobia. Boli dohľadané údaje o  deťoch zomretých v r. 2008 pre VCHS a  hospitalizovaných z rôznych zdrojov dát  (SOR-SON, hospitál NCZI, ŠÚ SR – úmrtné listy, ÚDZS).
Spracovali sme štandardné výstupy za rok 2008 pre potreby vydania ročenky a publikácií NCZI.    
Na vyžiadanie hlavného odborníka pre detskú kardiológiu a Detského kardiocentra sa spracovali a pripravili neštandardné výstupy. 
Spracované údaje sú na web stránke NCZI a DK DFN.
Pripravili sme podklady pre presun registra do ISZI. 
Národný register pacientov s vrodenými vývojovými chybami 
Technicky a organizačne sme zabezpečili vyškolenie pracovníkov pre zber a spracovanie v ISZI
Pripravili sme dátové štruktúry pre register VVCH a databázu zomretých.
Navrhli sme štandardné výstupné zostavy
 Národný register pacientov so srdcovo-cievnymi ochoreniami
Spracovali sme štandardné výstupy za rok 2008 pre potreby vydania  ročenky a publikácie NCZI.    
Neštandardné výstupy pre OECD, WHO i Slovenskú kardiologickú spoločnosť boli spracovávané priebežne. Išlo najmä o letalitu a prežívanie, pri ktorých sú sťažené podmienky  pri identifikácii exitovaných (chýbanie r. čísel v listoch o prehl. mŕtveho) - vyhľadávanie osôb z rôznych dátových zdrojov  je časovo náročné (podobne ako pri každom registri).
Štandardné výstupy registra za rok 2008 v kontexte epidemiologickej situácie vo vývoji chorôb obehovej sústavy v SR  boli prezentované na viacerých odborných fórach SKS doma i v zahraničí  a v odborných publikáciách.
Pripravili sme podklady pre web aplikáciu AKS na rok 2010 s novými kontrolnými logickými väzbami a túto aplikáciu sme testovali.
Spracované údaje za rok 2008 sú na web stránke NCZI. 
Národný register pacientov s cievnou mozgovou príhodou 
Spracovali sme štandardné výstupy za rok 2008 pre potreby vydania ročenky a publikácií NCZI.    
Neštandardné výstupy pre OECD, WHO i Slovenskú neurologickú spoločnosť boli spracovávané priebežne. Išlo najmä o letalitu a prežívanie, pri ktorých sú sťažené podmienky  pri identifikácii exitovaných (chýbanie r. čísel v listoch o prehl. mŕtveho) - vyhľadávanie osôb z rôznych dátových zdrojov  je časovo náročné (podobne ako pri každom registri).
Štandardné výstupy registra za rok 2008 v kontexte epidemiologickej situácie vo vývoji cievnych mozgových príhod v rokoch 1995 – 2008 boli prezentované na viacerých odborných fórach neurol. spoločnosti.
Príprava podkladov pre web aplikáciu CMP na rok 2010 s novými kontrolnými logickými väzbami, ktorú sme aj testovali.
Spracované údaje za rok 2008 sú na web stránke NCZI. 
Národný register pacientov s diabetes mellitus
Zozbierali a spracovali sme údaje za rok 2009 a zapracovali sme dohlásené prípady z predchádzajúceho obdobia. Zároveň sme dohľadali údaje o deťoch s DM1 v r. 2008 z hospitálu, SOR-SON, hospital NCZI.
Spracovali sme štandardné výstupy za rok 2008 pre potreby vydania ročenky a publikácií NCZI.    
Na vyžiadanie hlavného odborníka pre detskú diabetológiu a Detského diacentra sa spracovali a pripravili neštandardné výstupy. 
Spracované údaje sú na web stránke NCZI a 1.DK DFN.
Pripravili sme podklady pre presun registra do ISZI. 
Národný register pacientov s chronickým ochorením pľúc
Technicky a organizačne sme zabezpečili vyškolenie pracovníkov pre zber a spracovanie v ISZI.
Pripravili sme dátové štruktúry pre register VVCH a databázu zomretých.
Navrhli sme štandardné výstupné zostavy.

4.  Verejné vzťahy                                                                     Náklady: 262 511 EUR
	Publikačné oddelenie v roku 2009 podľa plánu publikačnej činnosti úspešne edične spracovalo všetky naplánované publikácie, okrem titulov „Starostlivosť o ženu“ a „Štatistika hospitalizovaných v SR“, ktoré boli vydané v elektronickej a printovej forme v januári 2010.  Publikácie boli vydávané priebežne počas celého roka a ich finalizácia bola závislá na termíne ukončenia spracovania výsledkov z jednotlivých štatistických zisťovaní. Pracovníci oddelenia v roku 2009 museli zabezpečiť aj publikácie plánované v roku 2008, kedy bolo z celkového plánovaného počtu 25 publikácií, 7 publikácií presunutých na začiatok roka 2009. Tento stav bol čiastočne zapríčinený nedostatočnou disciplínou spravodajských jednotiek a pri tvorbe publikačných výstupov overovaním validity údajov z hľadiska časovej a metodickej väzby.

	Publikácie boli postupne sprístupnené v elektronickej, prípadne tlačovej forme užívateľom rezortu MZ SR, zdravotníckym profesionálom, ako aj širokej verejnosti. Vybrané publikácie sú vydávané v slovensko-anglickej verzii. Reprografické práce zabezpečovali pracovníci publikačného oddelenia pre všetky útvary NCZI. Pracovníci v rámci svojej činnosti pripravovali a spracovávali prezentačné a informačné materiály. 

	Pracovníci odboru verejných vzťahov v roku 2009 aktívne zabezpečovali úlohy  vyplývajúce z realizácie ôsmeho ročníka konferencie zameranej na informatizáciu zdravotníctva v SR, s podtitulom eHealth na štartovacej čiare, ktorú zorganizovalo MZ SR a NCZI dňa 27. mája 2009. Úspešnosť podujatia podporili prezentácie zahraničných expertov venujúcich sa problematike eHealthu v EÚ. Cieľom bolo informovať odbornú zdravotnícku verejnosť o stratégii implementácie eHealth, oboznámiť účastníkov podujatia s najnovšími trendmi v oblasti elektronizácie zdravotníctva, so zámerom získať podporu širokej zdravotníckej verejnosti pre presadzovanie národných eHealth riešení. 

 	Bolo pozvaných cca 400 osôb, ktorí prezentujú manažment zdravotníckych zariadení, lekárov a farmaceutov, informatikov pracujúcich v zdravotníckych zariadeniach, predstaviteľov zdravotníckych inštitúcií a zástupcov firiem dodávajúcich nemocničné informačné systémy. Z nich sa na konferencii zúčastnilo 220 osôb. Účastníci sa oboznámili s realizáciou eHealth v európskych krajinách a témy prednášok z radov domácich expertov zapojených do realizácie národného riešenia eHealth v SR prezentovali postupnosť krokov a dosiahnuté výsledky.

Pracovníci oddelenia sa aktívne zapájali do úloh vyplývajúcich z oblasti elektronizácie zdravotníctva a využili všetky svoje schopnosti a možnosti na zapojenie sa v spolupráci s ostatnými vecne príslušnými útvarmi NCZI. Pracovali na úlohách epSOS,  iniciatívne riešili OECD projekt (Klasifikácia potrieb ústavnej a ambulantnej zdravotnej starostlivosti pre dlhodobo chorých občanov v Slovenskej republike) a podieľali sa na ďalších aktivitách pre medzinárodné organizácie. 
Centrum poskytovania informácií NCZI v roku 2009 zaevidovalo a vybavilo 1093 žiadostí o poskytnutie informácií pre odbornú i laickú verejnosť. Z tohto počtu 69 % žiadalo poskytnutie štandardne spracovaných informácií v NCZI a 31 % neštandardné spracovanie informácií. Pre medzinárodné organizácie a spoločnosti sme vypracovali a poskytli 73 ucelených informácií. Najvyšší podiel tvorili požiadavky spracované pre súkromné osoby vrátane študentov 40,5 %, pre súkromné spoločnosti 23,2 %, odbornú zdravotnícku verejnosť 20,5 %, MZ SR 9,8 % a 5,9 % tvorili spracované informácie pre tlač a médiá. Z hľadiska spôsobu žiadania o informácie až 86 % žiadostí bolo doručených e-mailom, 7 % tvorili telefonické žiadosti, 6 % osobné žiadosti a 2% boli doručené poštou.

Plnenie úloh štatistického a informačného charakteru vyplývajúce z požiadaviek EÚ, WHO a OECD v rozsahu: 
-	aktualizácia údajov do databázy OECD Health Data 2009 (doplnené údaje za rok 2006, 2007 a čiastočne za rok 2008) a ich definičné vymedzenie do sprievodného súboru databázy OECD: Sources and Methods pre jednotlivé kapitoly databázy, odoslanie naplnenej databázy s údajmi za SR sekretariátu OECD.
-	metodické diskusie k zasielaným ukazovateľom s OECD, prípadný update naplnenia ukazovateľov
-	pripomienkovanie pripravovanej publikácie OECD Health at Glance, vydanie jeseň 2009,
-	zabezpečenie aktualizácie údajov databázy pre časť Part4 (Long-term care resources and utilization) prostredníctvom MPSVaR,
-	príprava správ, podkladov a informácií pre MZ SR podľa požiadaviek MZ SR,
-	tematické priority SR v OECD – databáza HCQI (r. 2009 – 2010), pracovná skupina pre sociálnu štatistiku,
-	analýza metodík a požiadaviek pre Indikátory kvality OECD,
-	2008-09 HCQI Data Collection Guidelines pre: Regularly Collected (RC) and Time Series  (TS) Indicators, Health Promotion, Prevention  and Primary Care Indicators (PC) a Mental  Health Care Indicators (MH),
-	následná analýza štatistických zdrojov, naplnenie dostupných ukazovateľov, zaslanie  vyplnených dotazníkov, konzultácie s OECD, zapojenie sa do telekonferencií,
-	poskytnutie národných údajov o nemocničných prepusteniach (Data of national hospital discharge statistics to WHO) - spracované z posteľových zariadení podľa veku, pohlavia, a diagnózy prepustených pacientov v sledovanom roku, transformácia údajov do požadovaného formátu, 
-	práce na aktualizácii ukazovateľov členských krajín WHO pre World Health Statistics 2009,
-	WHO Regional Office for Europe, ročná aktualizácia vybraných štatistických údajov Health for All database 2009,
-	WHO, príprava publikácie World Health Statistics 2010, zabezpečenie kontroly údajov vybraných indikátorov za SR v spolupráci so ŠÚ SR, 
-	medzinárodný prieskum rádiologických technológov a zariadení,
-	analýza a pripomienkovanie návrhu pilotného zisťovania Pilot proposal for medical specialists and procedures pre EUROSTAT,
-	účasť na rokovaní o projekte Európskeho štatistického systému vo verejnom zdravotníctve a pracovnej skupiny Morbidity pri EUROSTAT v Luxemburgu,
-	spolupráca so ŠÚ SR pre nomináciu nových členov do pracovných skupín Eurostatu na nasledujúci rok,
-	EUROSTAT, Health Care Statistics – up dating of national and regional non– expenditure health care data: dáta o zdravotníckom personále, posteliach a procedúrach, dáta o hospitalizovaných pacientoch, technických zdrojoch a vybavení (v spolupráci s WHO), dáta o nemocničnom personáli, technických zdrojoch a pacientskej migrácii,
-	EUROSTAT / OECD / WHO Joint Data Collection on non-monetary Health Care Statistics: harmonizácia ukazovateľov 3 medzinárodných inštitúcií, analýza dostupnosti údajov podľa predbežne poskytnutých definícií.
-	                   Ďalšie aktivity v oblasti budovania vzťahov s verejnosťou:
-	tvorba a aktualizácia internetových stránok NCZI,
-	podieľanie sa na organizácii 8. ročníka konferencie Zdravotnícka štatistika,
-	príprava prezentácií NCZI na externé odborné podujatia,
-	podieľanie sa na tvorbe propagačných materiálov NCZI,
-	tvorba dokumentov jednotnej firemnej prezentácie (šablóna prezentácie, vizitky, šírenie loga NCZI a ESO).
Iné aktivity:
-	spolupráca na tvorbe interných riadiacich dokumentov vedúcich k zlepšovaniu interných procesov,
-	podieľanie sa na úlohách vyplývajúcich z projektu Konsolidácie infraštruktúry intranetu NCZI a MZ SR,
-	aktualizácia intranetu,
-	postupne sme vytvorili podmienky pre konsolidáciu údajovej základne , riešili sa úlohy:
-	kontrola a archivácia údajov zo spracovania za rok 2008,
-	vypracovanie podkladov pre vybrané publikácie podľa požiadaviek Publikačného oddelenia,
-	definovanie nových zberov štatistických výkazov za spracovateľský rok 2009 v informačnom systéme zdravotníckych indikátorov (ISZI),
-	definovnie a vytvorenie štandardných výstupných zostáv z nových zberov štatistických výkazov za spracovateľský rok 2009 z ISZI,
-	zabezpečenie prechodu zberu a spracovania hlásení zdravotného stavu do systému ISZI
-	organizovanie školení pre prácu v ISZI pracovníkov NCZI,
-	tvorba a aktualizácia číselníkov v ISZI, 
-	analýza neštandardných požiadaviek a výbery údajov z dátového skladu na základe objednávok žiadateľov. Medzi neštandardné úlohy patrila príprava podkladov pre MZ SR k projektu Prometheus, údaje do publikácie Správa o zdravotnom stave obyvateľov hlavného mesta SR Bratislavy za rok 2008, ktorú vydáva magistrát hlavného mesta, podklady pre Analýzu a správu o zabezpečovaní zdravotnej starostlivosti o seniorov a návrh opatrení na ich riešenie, ktorá vyplýva z plánu práce Rady vlády SR pre seniorov na rok 2009, údaje do publikácie ŠÚ SR o poskytovaní zdravotnej starostlivosti cudzím štátnym príslušníkom,
-	analýza požiadaviek EÚ, WHO a OECD a následný výber požadovaných údajov z dátového skladu,
-	úprava intranetových stránok,
-	spolupráca pri tvorbe metodického pokynu Ministerstva zdravotníctva Slovenskej republiky pre zber indikátorov kvality na hodnotenie poskytovania zdravotnej starostlivosti.

5.  Slovenská lekárska knižnica                                   Náklady: 595 314 EUR
Slovenská lekárska knižnica (SlLK) ako národné centrum pre poskytovanie medicínskych a zdravotníckych informácií zabezpečovala v plnom rozsahu knižničné služby a ďalšie činnosti vyplývajúce zo zákona č.183/2000 Z.z. o knižniciach a z Rozhodnutia o zmene zriaďovacej listiny.
Knižničný fond
Slovenská lekárska knižnica buduje knižničný fond, ktorý z obsahového hľadiska predstavuje najucelenejšiu zbierku vedeckej a študijnej domácej i zahraničnej literatúry z oblasti lekárskych vied, zdravotníctva a príbuzných odborov.
-	do knižničného fondu SlLK bolo v roku 2009 získaných 1200 monografických dokumentov, 1670 zväzkov periodickej literatúry a 262 titulov časopisov v printovej forme
-	prostredníctvom konzorcií a národných licencií bol zabezpečený prístup k viac ako 4500 titulom licencovaných elektronických časopisov
-	do bázy on – line katalógu bolo spracovaných 13 466 záznamov (monografie, kapitoly, články a tituly časopisov), 2651 záznamov o prijatých číslach titulov časopisov a 3160 záznamov o zviazaných číslach a ročníkoch časopisov.
Knižnično – informačné služby
Slovenská lekárska knižnica poskytuje základné a špecializované knižnično – informačné služby predovšetkým lekárom, pracovníkom v zdravotníctve, farmaceutom, študentom vysokých a stredných škôl ako aj širokej laickej verejnosti.
-	v module KIS RL bolo k 31. 12. 2009 zaregistrovaných 5547 používateľov, z toho sa v roku 2009 zapísalo a preregistrovalo 1230 používateľov, z evidencie bolo vyradených 1154 používateľov
-	knižnicu navštívilo 9566  používateľov, do elektronického katalógu bolo mimo knižnice 39 883 vstupov
-	pre používateľov knižnice bolo poskytnutých 74 630 absenčných a prezenčných výpožičiek, 4027 odborných konzultácií, 3500 plných textov článkov z elektronických časopisov
-	vyhotovilo sa 70 476 strán xerokópií
-	z toho v rámci medziknižničnej výpožičnej služby (MVS, MMVS, RIOS) poskytla SlLK lekárom a zdravotníckym pracovníkom mimo Bratislavy 2112 plných textov článkov z periodík a 274 titulov kníh
-	v rámci rešeršných služieb bolo poskytnutých 2976 plných textov článkov a vyhotovených  bolo 2443 odborných a citačných rešerší
-	v spolupráci s Kanceláriou WHO na Slovensku a Občianskym združením MEDLIB sa zorganizovalo odborné podujatie pri príležitosti 15. výročia vzniku Dokumentačného strediska SZO a 20. výročia vzniku DS SZO v Európe
Tvorba národnej databázy bibliografie
-	do citačnej databázy CibaMed bolo v roku 2009 zaradených 4220 nových záznamov a 8043 ohlasov
-	spracovaných bolo 5976 nových záznamov, upravených 3164 a zlúčených 450 záznamov menných a názvových autorít, 446 deskriptorov a 1068 odkazov tezaura MeSH
Plnenie funkcie metodického a štatistického pracoviska siete lekárskych knižníc 
-	v zmysle Zákona o štatistike č. 540/2001 Z. z. bolo v roku 2009  spracované v elektronickej forme pre MK SR štatistické výkazníctvo za 97 lekárskych knižníc zdravotníckych zariadení v Slovenskej republike
-	edičná činnosť:
-	bulletin SlLK InfoMedlib (2 čísla)
-	Lekárske knižnice zdravotníckych organizácií - Adresár 2009
-	Štatistický prehľad činnosti lekárskych knižníc v SR za rok 2008
-	Informačné materiály o SlLK a Dokumentačnom stredisku WHO.
Reštrukturalizácia a konsolidácia pracovných a používateľských priestorov knižnice
-	presťahovanie študovne Dokumentačného strediska WHO,  študovne učebnicovej   a monografickej literatúry a zlúčenie so študovňou časopiseckej literatúry na prízemí (vyprázdnenie a premiestnenie cca 100 regálov a políc, 300 titulov časopisov, 828 kníh a 5937 dokumentov WHO).
Príprava na presťahovanie knižničného fondu SlLK
	V roku 2009 bol spracovaný Návrh logistiky sťahovania knižničného fondu SlLK zo súčasných skladových priestorov do nových skladových priestorov v Rovinke. Spracovaný „Návrh“ vychádza z reálne rozmiestnených regálov v nových priestoroch v Rovinke a značenia rozmiestnenej literatúry v skladových priestoroch. Návrh rozmiestnenia celého knižničného fondu bol spracovaný s ohľadom na typológiu dokumentov (signatúrne značenie) a roky vydania dokumentov. Postupnosť presunu literatúry je plánovaná v rámci piatich etáp (I – V).

     6.  Ekonomika a prevádzka                                                Náklady: 488 300 EUR
  Úlohy zabezpečoval Odbor finančného riadenia a prevádzky s oddeleniami:
-	Oddelenie ekonomiky a účtovníctva
-	Oddelenie prevádzky a správy budov
-	Oddelenie správy výpočtovej techniky 
-	Oddelenie registratúry 
-	Referát rozpočtu a ISŠP
-	Personálny a mzdový referát
	Na zabezpečenie úloh zdravotníckej informatiky, štatistiky, knižničných služieb a ďalších mimoriadnych úloh od zriaďovateľa boli v roku 2009 od MZ SR poukázané finančné prostriedky na bežné výdavky podľa zákona o štátnom rozpočte a na základe rozpočtových opatrení MZ SR. Úlohy a činnosti na ktoré boli finančné prostriedky použité vychádzali zo štatútu NCZI a boli vyšpecifikované na základe konkrétnych požiadaviek jednotlivých organizačných útvarov a hlavných odborníkov MZ SR a domácich resp. zahraničných užívateľov (Štatistický úrad SR, WHO, OECD, EUROSTAT).
		
200  Príjmy k 31.12.2009 / zdroj 111 /

	V roku 2009 na základe schváleného rozpočtu a v súlade s rozpočtovými opatreniami MZ SR bola výška prijatých kapitálových transferov celkom 2 099 483,91 EUR a objem bežných transferov celkom 3 228 838,07 EUR.

600  Bežné výdavky k 31.12.2009 / zdroj 111 /

kateg.                        Názov 	                    Rozpočet                 Čerpanie
					        (v tis.EUR )           (v tis.EUR)            (v %)
610                            mzdy.....                     1 325,07               1 325,07                100,00
620                            poistné...                        441,68                  441,68               100,00
630                            tovary a služby           1 408,04               1 109,70                 78,81    
640                            transfery	                87,24                    87,24               100,00
600                            BV - spolu                  3 262,03               2 963,69                90,85
     
	Úprava rozpočtu:

	Listom MZ SR č.09059-61/2009-OVVHR z 26.03.2009 boli našej organizácii viazané finančné prostriedky na r.2009 v oblasti bežných výdavkov v čiastke 33 193,91 EUR.

V priebehu r.2009 boli realizované zo strany rozpočtovej kapitoly - MZ SR nasledovné rozpočtové opatrenia v oblasti bežných výdavkov:
1)  listom č .07530-29/2009-OVVHR z 01.04.2009 bol navýšený rozpočet BV o čiastku  4 481,18 EUR, s určením na výdavky spojené s vyhotovením publikácie „Drogová závislosť“.
2)  listom č. 07530-43/2009-OVVHR z 06.05.2009 bol navýšený rozpočet BV        o čiastku  20 000,00 EUR, s určením na výdavky spojené s realizáciou konferencie eHealth.
Pozn.: Nevyčerpaná čiastka 2 608,00 EUR bola na pokyn MZ SR vrátená na určený účet dňa 22.12.2009.
3)  listom č. 0750-50/2009-OVVHR zo 17.06.2009 bol navýšený rozpočet BV         o čiastku 196 034,00 EUR, s účelovým určením na realizáciu reformných opatrení v rámci Programového vyhlásenia vlády SR, súvisiacich s konsolidáciou NCZI ako Národného operátora eHealth, boli uvoľnené osobitným listom.
Pozn.: Nevyčerpaná čiastka určená na podporu prevádzky technológií a vybraných web aplikácií vo výške 859,18 EUR bola na pokyn MZ SR vrátená na určený účet dňa 22.12.2009 a súčasne s tým bola vrátená aj nevyčerpaná čiastka vo výške 768,49 EUR učená na úhradu členských poplatkov v medzinárodnej organizácii SNOMED CT.
4)  listom č. 07530-59/2009 - OVVHR z 03.08.2009 bol navýšený rozpočet BV o čiastku  140 000,00 EUR, s účelovým určením na riešenie úloh projektu epSOS v r.2009.
5)  listom č. 07530-73/2009 – OVVHR z 03.09.2009 bol navýšený rozpočet BV o čiastku   2 725,00 EUR, s účelovým určením na vypracovanie Štúdie prípravy projektovej dokumentácie pre rekonštrukciu budovy NCZI a reštrukturalizáciu pracovísk NCZI.
6)  listom č. 23721-4/2009 – OVVHR z 18.11.2009 bol navýšený rozpočet BV o čiastku  9 129,00 EUR, s účelovým určením na vypracovanie pilotnej štúdie reprezentatívnej vzorky o výskyte hypercholesterolémie, hypertenzie, DM II. a metabolického syndrómu u detí.
7)  listom č. 23721-3/2009 – OVVHR z 18.11.2009 bol navýšený rozpočet BV o čiastku  5 311,00 EUR, s účelovým určením na vypracovanie schémy zberu dát porúch motorického a psychomotorického vývinu detí pre ambulancie a pre detské neurologické oddelenie.
8)  listom č. 07530-101/2009 – OVVHR z 21.12.2009 bol navýšený rozpočet BV  o čiastku  48 880,00 EUR, ktoré boli účelovo určené na zabezpečenie úhrad odbornej literatúry a konzorciálnych poplatkov za elektronické časopisy a zahraničné databázy na r.2010.
9)  listom č.07530-100/2009 – OVVHR z 21.12.2009 bol navýšený rozpočet BV o čiastku  33 200,00 EUR, ktoré sú z dôvodu konsolidácie knižničného fondu NCZI a reorganizácie skladových priestorov účelovo určené na presťahovanie uvedené fondu.  
10) listom č.07530-102/2009 – OVVHR z 21.12.2009 bol navýšený rozpočet BV o čiastku  27 155,80 EUR, ktoré sú účelovo určené na informačný systém ISZI, podporu pri konverzii a transformácii údajovej základne národných zdravotných registrov, zdravotníckych pracovníkov a zdravotníckej techniky.

11) listom č. 07530-111/2009 – OVVHR z 23.12.2009 bol navýšený rozpočet BV  o čiastku  186 116,00 EUR, ktoré sú účelovo určené:

-na zavedenie a spravovanie pravidelného reportingu lôžkových zdravotníckych zariadení v SR – poskytovateľov ústavnej zdravotnej starostlivosti a ich hodnotenie na základe  diferenciácie podľa kritérií efektivity v celkovej sume: 69 020,00 EUR.
-poskytovanie poradenskej a konzultačnej podpory pre zavedenie elektronizácie administratívnych procesov v celkovej sume: 58 072,00 EUR.
-Analýza a návrh možnosti optimalizácie definovania, zberu, spracovania a vyhodnotenia štatistických ukazovateľov v celkovej sume: 59 024,00 EUR.

 700   Kapitálové výdavky k 31.12.2009 / zdroj 111 /

č.inv.akcie      Názov                                           Rozpočet             Čerpanie  
                                                                              (v EUR)              (v EUR)                (v %)
  22912        záložná serverovňa                           232 540,69            230 716,40            2,26
  23850        rozšír.funkcionality ISZI                  139 368,00            138 923,14          99,68
  23851        bezpečnostné opatrenia NCZI          128 979,80                       0,00            0,00     
  24248        vyhot.projektu prestavby s -1až 2p.    13 800,00              13 800,00        100,00
  24898        JRÚZRZ                                           201 812,20                       0,00            0,00
  24899        rekonštr.budovy NCZI                      379 351,00                       0,00           0,00
  24908        nastavenie konfigurácie                    448 529,00                       0,00           0,00
  16607        rekonštr.objektu Malacky                 407 348,37                       0,00           0,00
			KV (700) spolu:             2 099 483,91             383 439,54

Pozn. ku KV(700) spolu: 

Celkový rozpočet kapitálových výdavkov bol na základe pokynu MZ SR znížený o čiastku  2 269,16 EUR, ktorá bola vrátená MZ SR dňa 22.12.2009 a pozostávala z nevyčerpaných súm invest.akcie č.22912 vo výške 1 824,29 EUR a invest. akcie č.23850 vo výške 444,86 EUR.

Pozn. k č.invest.akcie 16607:

Finančné prostriedky na kapitálové výdavky invest.akcie č.16607 - rekonštrukcia objektu v Malackách, ktoré boli v r.2006 rozpočtované vo výške 12 272 tis.SKK a boli poskytnuté z MZ SR v mesiaci november 2006, neboli ani v r.2009 použité na rekonštrukciu objektu v Malackách. 

Uvedené prostriedky, po prepočte vo výške 407 348,37 EUR, boli na základe listu MZ SR z 26.03.2009 č.j.11428 - 1/2009 - OVVHR vrátené do štátneho rozpočtu a investičná akcia č.16607 bola ukončená bez čerpania finančných prostriedkov. Dňa 21.12.2009 nám MZ SR vrátilo uvedené finančné prostriedky na náš účet č.7000185203 s tým, že definitívne vysporiadanie s MZ SR a so ŠR sa realizuje začiatkom r.2010.

V priebehu r. 2009 boli realizované zo strany rozpočtovej kapitoly - MZ SR nasledovné rozpočtové opatrenia v oblasti kapitálových výdavkov:
1)  listom č. 12373-3/2009 - OVVHR zo 16.04.2009 bol navýšený rozpočet KV          o čiastku  5 250,69 EUR  s určením na záložnú serverovňu – č. IA 22912.
2)  listom č. 12373-4/2009 - OVVHR z 15.06.2009 bol navýšený rozpočet KV            o čiastku spolu 474 609,00 EUR, s určením na technické vybavenie serverovne č. IA 22912 čiastku 227 290,00 EUR, ďalej na bezpečnostné opatrenia NCZI č. IA 23851 čiastku 107 951,00 a na rozšírenie funkcionality ISZI č. IA 23850 čiastku 139 368,00 EUR.
3) listom č. 12373-6/2009 - OVVHR zo 04.09.2009 bol navýšený rozpočet KV o čiastku  13 800,00 EUR  na vyhotovenie jednostupňového projektu na prestavbu suterénu až 2.poschodia pracovísk NCZI – č. IA 24248.
4) listom č. 12373-10/2009 – OVVHR z 21.12.2009 bol navýšený rozpočet KV o čiastku  201 812,20 EUR na zabezpečenie jednotnej referenčnej údajovej základne rezortu zdravotníctva (JRÚZRZ) – č. IA 24898  a o čiastku 379 351,00 EUR na pokračovanie v rekonštrukcii administratívnej budovy NCZI s hlavným zámerom zabezpečenia pilotnej serverovne – č. IA 24899.
5) listom č. 12373-11/2009 – OVVHR z 23.12.2009 bol navýšený rozpočet KV o čiastku  21 028,20 na bezpečnostné opatrenia NCZI – č. IA 23851, ďalej o čiastku 150 024,00 EUR na zabezpečenie prípravných investičných projektov pre program eHealth – č. IA 24907 a o čiastku  448 529,00 EUR na práce a služby nastavenia konfigurácie pilotnej bezpečnostnej infraštruktúry eHealth – č. IA 24908.

Personálne otázky

Fyzický stav zamestnancov NCZI ku dňu:
31.12.2008		148 /	z toho žien 113
31.12.2009		145/	z toho žien 104

Priemerný evidenčný počet zamestnancov NCZI v roku:
2008			153,83
2009			140,50

Zaradenie zamestnancov podľa kategórie k 31.12.2009:
THP				133     zamestnancov
Robotnícke povolania		  12     zamestnancov			
				145     zamestnancov
Z celkového počtu 		3 na rodičovskom príspevku

Zaradenie zamestnancov podľa vzdelania k 31.12.2009:
Vysokoškolské vzdelanie			70 	zamestnancov
Stredoškolské vzdelanie			73 	zamestnancov
Základné vzdelanie				  2 	zamestnancov
					           145       zamestnancov

Zaradenie zamestnancov podľa veku za rok 2009:
25 - 30			  5 zamestnancov
31 - 35			16 zamestnancov
36 - 40			  9 zamestnancov
41 - 45			17 zamestnancov
46 - 50			18 zamestnancov
51 - 55			23 zamestnancov
56 - 60			38 zamestnancov
61 - 65			13 zamestnancov
65 - 70			  6 zamestnancov 
		           145 zamestnancov

Priemerná mesačná mzda za rok 2009:
Hrubá mzda			840,00 €
Čistá mzda			655,50 €

Vedúci pracovníci NCZI v roku 2009:

Riaditeľ NCZI						Ing. Vladimír Hučko
Odbor zdravotníckych štandardov a noriem		RNDr. Katarína Fandáková
Odbor zdravotníckej štatistiky			Ing. Stanislav Ružek
Odbor verejných vzťahov				PhDr. Daniela Brašeňová
Odbor Slovenská lekárska knižnica			PhDr. Marta Žilová
Odbor finančného riadenia a prevádzky		Ing. Ján Ondrejka

Národné centrum zdravotníckych informácií k 31.12.2009 splnilo úlohy určené Kontraktom medzi MZSR a NCZI. 

                                          					..............................................................
V Bratislave 28.2.2010                                                               Ing. Vladimír Hučko 
	              riaditeľ NCZI